Diari Oficial de la Generalitat Valenciana


Sumari del DOGV 9467, del 10-11-2022 (2022/10484)

RESOLUCIÓ de 4 de novembre de 2022, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a persones en situació o risc d'exclusió social pertanyents a col·lectius vulnerables per a 2022-2026.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9467

Data del DOGV
:   10-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10766


Data del document
:   04-11-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 4 de novembre de 2022, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a persones en situació o risc d'exclusió social pertanyents a col·lectius vulnerables per a 2022-2026. [2022/10720]  
  
  
Antecedents de fet  
I) Per Resolució de 21 de juny de 2022 (DOGV 9371, 29.06.2022), de la Vicepresidència i Conselleria d'Igualtat i Polítiques Inclusives, es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026.  
II) En l'annex V d'aquesta resolució es detallen les condicions tècniques per a la concertació en matèria de serveis socials en el sector d'atenció a persones en situació o risc d'exclusió social pertanyents a col·lectius vulnerables. Té com a objecte específic el de concertar, d'acord amb les disponibilitats pressupostàries existents, els serveis corresponents a 1.265 places, que en l'àmbit de la Comunitat Valenciana a continuació es detallen:  
a) Habitatges; recursos amb característiques d'allotjament alternatiu fins a 10 places: 543 places.  
b) Centres d'acolliment (albergs); recursos d'allotjament alternatiu a partir d'11 places: 722 places.  
III) Durant el termini establit per a la presentació de sol·licituds, les entitats han sol·licitat, per a ser concertades, un total de 856 places per a les 1.265 convocades, i s'han obert 40 expedients, dels quals corresponen 25 expedients a València, 14 expedients a Alacant i 9 a Castelló, que es distribueixen de la següent manera segons les seues tipologies:  
  
IV) En cada direcció territorial de la conselleria s'ha constituït una comissió tècnica instructora, integrada per almenys tres membres designats per la persona titular de la direcció territorial, i ocupa la presidència la persona encarregada de la direcció del servei competent per raó de la matèria o persona que la substituïsca, com a vocal la persona titular de la direcció de la secció i una tècnica o tècnic d'aquesta com a secretari/ària, de conformitat amb l'article 11 de la resolució.  
  
Aquestes han sigut les encarregades de comprovar el següent: Les sol·licituds presentades per les entitats compleixen els requisits que estableix l'article 7 i 8 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana, així com l'article 7 de l'annex I de la resolució de convocatòria, per a optar i accedir al règim d'acció concertada.  
Conforme amb el que s'estableix en l'article 7. Requisits generals de la Resolució de 21 de juny de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026, i referent a acreditar o estar en condicions de disposar d'un certificat de qualitat del centre o servei, s'ha comprovat que totes les entitats han presentat el certificat de qualitat corresponents o la declaració responsable d'estar en condicions d'obtindre'ls.  
  
IV) Una vegada esmenades les deficiències detectades en la documentació, i per tant finalitzada la instrucció de tots els expedients corresponents al seu àmbit territorial, per les comissions tècniques instructores de les direccions territorials de la conselleria, s'ha elevat a la Comissió d'Avaluació la relació d'entitats els centres i els serveis de les quals compleixen els requisits, amb la puntuació obtinguda segons el barem establit en l'annex IV, apartat 1 (Criteris de selecció i valoració d'entitats).  
V) La Comissió d'Avaluació, en les reunions celebrades en data 25.10.2022, 28.10.2022 respectivament, ha comprovat que totes han obtingut la puntuació mínima establida de 65 punts, per a cobrir els serveis corresponents a les places establides en la convocatòria pública, conforme amb la tipologia dels recursos i mòduls econòmics corresponents.  
Quant a la data d'efectes de places a concertar, segons es disposa en l'article 16.1.a i b de la resolució de convocatòria (contingut de la resolució en relació amb les places i serveis concertats), els efectes econòmics del concert seran:  
1. A partir de l'1 de juliol de 2022, data que constarà en cadascuna de les resolucions de concessió i en el document de formalització del concert, segons l'article 17 de la resolució de convocatòria. La resolució de concessió de concert estendrà els seus efectes fins al 30 de juny de 2026, per a l'atenció i cobertura de totes aquelles places de centres i serveis que en aquesta data es troben ocupades per usuaris/as, sempre que l'accés de les persones usuàries s'haguera dut a terme mitjançant resolució administrativa dictada pels òrgans competents de la Conselleria.  
  
2. A partir del 8 de novembre les places ampliades de centres que ja estigueren concertats, així com els centres que en virtut de la present resolució s'incorporen a l'acció concertada de persones en situació o risc d'exclusió social pertanyents a col·lectius vulnerables.  
  
Tot això es veurà reflectit en l'annex I de la present resolució.  
  
VI) Hi ha crèdit adequat i suficient per a donar cobertura a la convocatòria dels acords d'acció concertada en matèria de serveis socials en el sector d'atenció a persones en situació o risc d'exclusió social pertanyents a col·lectius vulnerables per al període 2022-2026 (Resolució de 21 de juny de 2022, DOGV número 9371 de 29.06.2022), amb càrrec al programa pressupostari 311.20 Gestió i Organització del Sistema, Capítol IV, codi S1152000, de la Secció 16 del Pressupost de Despeses de la Vicepresidència i Conselleria d'Igualtat i Polítiques Inclusives, recollit en la Llei de pressupostos de la Generalitat per a l'any 2022 i les posteriors lleis de pressupostos.  
Distribució de la despesa prevista en el sector d'atenció a persones en situació o risc d'exclusió social pertanyents a col·lectius vulnerables per anualitats:  
Fonaments de dret  
Primer. Correspon a la persona que ocupe el lloc de directora general de Gestió i Organització del Sistema, per delegació de la persona titular de la conselleria i, tenint en compte les disponibilitats pressupostàries existents, la resolució del procediment d'acció concertada convocat per Resolució de 21 de juny de 2022 (DOGV 9371, 29.06.2022), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a persones en situació o risc d'exclusió social pertanyents a col·lectius vulnerables per al període 2022-2026, de conformitat amb l'article 15.  
  
Segon. L'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix l'acció concertada com a forma de provisió de les prestacions del Sistema Públic de Serveis Socials, i assenyala que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament l'accés i control de les quals siguen de la seua competència, ajustant-se al procediment i als requisits que determina aquesta llei i la normativa sectorial que siga aplicable.  
Tercer. Per Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, s'aprova el reglament que regula els requisits, procediment, contingut i condicions bàsiques per a la implantació, execució i desenvolupament dels acords d'acció concertada.  
Quart. D'acord amb l'article 13 d'aquest Decret 181/2017, de 17 de novembre, del Consell, correspon a la persona titular de la conselleria competent en matèria de serveis socials efectuar la convocatòria de concerts amb entitats d'iniciativa social, mitjançant resolució, que recull aquells aspectes i elements que estableix aquesta norma, delimitant l'objecte i, si escau, el nombre de places i característiques de les prestacions susceptibles de concert; així com els criteris de valoració d'entitats, centres i serveis per a la resolució del procediment de selecció i adopció d'acords d'acció concertada, tant en funció de les disponibilitats pressupostàries, com de la necessària continuïtat i garantia de qualitat del servei que venen prestant les entitats d'iniciativa social sota els principis de transparència, publicitat i no discriminació.  
  
Cinqué. El procediment de concertació s'ha dut a terme conforme amb les condicions generals que s'estableixen en la convocatòria dels acords d'acció concertada en matèria de serveis socials en el sector d'atenció a persones en situació o risc d'exclusió social pertanyents a col·lectius vulnerables. S'han analitzat les sol·licituds presentades per la Comissió Instructora, deixant constància de la relació ordenada de participants en el procediment de selecció que han acreditat el compliment dels requisits exigits, amb la seua puntuació en el procediment de selecció, d'acord amb els criteris de valoració, que han sigut ponderats tal com s'estableix en el de l'annex V de la resolució de convocatòria.  
  
Sisé. El contingut de la resolució en relació amb les places i serveis concertats està regulat en l'article 16 de la resolució de la convocatòria, per la qual cosa escau determinar, en l'annex I de la present resolució, les places dels centres que són objecte de concert, en què s'estableix la reserva i ocupació de la totalitat de places, amb l'import determinat per a cada centre en funció del nombre de places concertades, el mòdul econòmic aplicable i el nombre de dies de prestació del servei. Així mateix, en l'annex II es recullen les places oferides per entitats d'iniciativa social, que cal denegar, motivant la causa, i en l'annex III, les entitats que desisteixen de la sol·licitud de determinats expedients per estar duplicats.  
I per tot això, segons es disposa en l'article 18 del Decret 181/2017, de 17 de novembre, del Consell, resolc:  
  
Primer  
Aprovar l'acord d'acció concertada i el concert de serveis i places de centres d'atenció a persones en situació o risc d'exclusió social pertanyents a col·lectius vulnerables per al període 2022-2026, que consten en l'annex I d'aquesta resolució, amb la identificació de l'entitat titular, CIF, tipologia de centre, nombre de places i import de la convocatòria plurianual 2022-2026.  
L'aprovació de la concessió de concerts socials per als anys 2022 (segon semestre), 2023, 2024, 2025 i 2026 (primer semestre) per import total de 22.551.894,49 - s'efectua amb càrrec al crèdit consignat en el programa pressupostari 311.20 Gestió i Organització del Sistema, Capítol IV, aplicació pressupostària línia S1152000, (concerts de places d'atenció a persones en situació o risc d'exclusió social pertanyents a col·lectius vulnerables), de la Secció 16 del Pressupost de Despeses de la Vicepresidència i Conselleria d'Igualtat i Polítiques Inclusives.  
  
La concertació de serveis i places aprovades per aquesta resolució queda subjecta a la subscripció del document administratiu de formalització de concert social, d'acord amb el que s'estableix en l'article 18 de la resolució de convocatòria.  
Els concerts socials que se subscriguen, tindran una duració de quatre anys, des de l'1 de juliol de 2022 fins al 30 de juny de 2026, per a les places ja ocupades. I per a aquelles places que s'incorporen a l'actual concert, des del 8 de novembre de 2022 fins al 30 de juny de 2026, segons el que s'estableix en l'article 17 de la convocatòria.  
Conforme amb el que es disposa en la resolució de convocatòria, per resolució de la persona titular de la conselleria competent en matèria de serveis socials, es podrà procedir per raó d'interés públic, amb anterioritat a la data de finalització i sempre que concórreguen les circumstàncies establides en l'article 35 del Decret 181/2017, a l'ampliació del període de vigència de l'acord d'acció concertada.  
  
Segon  
Desestimar parcialment i denegar a les entitats d'iniciativa social i centres que es consignen en l'annex II el nombre de places oferides que s'indiquen en aquest, per les causes que així mateix apareixen descrites.  
  
Així mateix, en l'annex III apareix l'entitat que desisteix del procediment per duplicitat en la sol·licitud.  
  
Contra aquesta resolució, que exhaureix la via administrativa, les persones interessades poden interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Així mateix, poden interposar potestativament un recurs de reposició, previ al recurs contenciós administratiu, davant l'òrgan que va dictar l'acte, en el termini d'un mes a comptar des de l'endemà de la notificació, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 4 de novembre de 2022.- La vicepresidenta del Consell i consellera d'Igualtat i Polítiques Inclusives, p. d. (R 21.06.2022), la directora general de Gestió i Organització del Sistema: Patricia Ramón Galindo.